OpenLLM-France/wikimedia huggingface dataset:
# Malawiko musika

Malawiko musika afrikar, britainiar eta amerikar musikaren eragina izan du historikoki. Malawiarrak bidaiariak eta langile migratzaileak izan dira denbora luzean, eta, ondorioz, haien musika Afrikako kontinente osora zabaldu eta beste musika mota batzuekin nahastu da. Malawiko musikaren hedapenaren eta nahasketaren arrazoi historikoetako bat Bigarren Mundu Gerra izan zen, hango soldaduek urrutiko lurraldeetara eraman zutelako Malawiko musika, eta beste musika batzuk ekarri zituztelako bueltan. Gerraren amaieran, adibidez, gitarra eta banjo bikoteak ziren popularrenak dantza taldeetarako; bi instrumentu horiek, noski, inportatuak ziren. Hego Afrikako eta Mozambikeko meategietan lan egiten zuten malawiarrek ere izan zuten eraginik musika estiloen fusio eta nahasketan, besteak beste Kwela izeneko musika estiloa sortuz.
Garai kolonialean, Malawik oso abeslari ezagun gutxi eman zituen. Abeslari horietako bat Tony Bird izan zen, Nyassalandian jaiotako rock-folk abeslaria, garai kolonialeko malawiar arrunten bizitzari buruzko musika antikoloniala interpretatu zuena. Haren musikan, malawiar eta afrikaner tradizioak bateratu zituen. Haren estilo herrikoiak Ladysmith Black Mambazo taldearekin bira bat egitera eraman zuen 1980ko hamarkadan.
Hastings Banda presidentearen agintaldian, izaera sexualki edo politikoki subertsiboa zen musika zentsuratu zen. Horren ondorioz, artista gutxik lortu zuten izen bat egitea nazioarte mailan 1964tik 1994ra. Hala ere, 1994ko alderdi anitzeko lehen hauteskundeen ondoren, artista askok izan zuten aukera euren artea publikoki praktikatzeko, eta Malawiko musika hazten hasi zen, orain Malawin entzun daitezkeen musika moduak garatuz.
1994az geroztik, herrialdeak etengabeko hazkundea izan du musika-industrietan eta abeslari ospetsuen kopurua ugaldu egin da. Aurreko garaietako zentsuraren ondorioz, gaur egungo malawiar artista asko gazteak dira batez ere. Young Kay bezalako artistek industriako beteranoen babesa jaso dute eta elkarrekin lan egiten dute Malawiko musikari nortasun berri bat emateko.
Artista asko nazioartean ere ari dira ospea lortzen; ezagunenak Wambali Mkandawire, Erik Paliani, Lucius Banda, Tay Grin, Esau Mwamwaya eta Tsar Leo Lewis Kwitsa (Lulu) dira. 2015ean Malawiko musika lehen aldiz Grammy Sarien 58. edizioan saritua izan zen, Zomba Prison Project delakoak I Have No Everything here izenburuko diska munduko musika diskorik onenaren saria irabazi zuenean.

## Erreferentziak

* ↑ Reviving Malawi's music heritage. (Noiz kontsultatua: 2012-01-29).
* ↑ Jamati Online | Malawian Music has no identity. (Noiz kontsultatua: 2012-01-29).

## Kanpo estekak

* Datuak: Q6942167
* Multimedia: Music of Malawi / Q6942167
# Malayaita

Malayaita silikato motako minerala da eta titanita taldearen kidea da.

## Ezaugarriak

Malayaita silikato mineralaren formula kimikoa hau da: ${\ce {CaSn(SiO4)O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Malayaite: Mineral information, data and localities.» www.mindat.org (Noiz kontsultatua: 12-05-2019).
# Malayemys

Malayemys Geoemydidae familiako narrasti genero bat da. Asiako hego-ekialdean bizi dira.

## Espezieak

* Malayemys macrocephala (Gray, 1859)
* Malayemys subtrijuga (Schlegel & Müller, 1844)

## Kanpo estekak

* Datuak: Q2701715
* Multimedia: Malayemys / Q2701715
* Espezieak: Malayemys
# Malawi Parisko Olinpiar Jokoetan 2024

Malawi 2024ko Parisko Olinpiar Jokoetan bi kiroletan lehiatu ziren hiru kirolarik ordezkatu zuten, bi emakumek eta gizon batek.
Filipe Gomes igerilariak eta Asimenye Simwaka atletak eraman zuten bandera irekiera ekitaldian. Malaysiako talde olinpikoak ez zuen dominarik lortu Joko hauetan.
| Kirola | Gizonak | Emakumeak | Guztira |
| Atletismoa | 0 | 1 | 1 |
| Igeriketa | 1 | 1 | 2 |
| Total | 1 | 2 | 3 |

## Erreferentziak

* ↑ (Ingelesez) Paris 2024 - MALAWI. .

## Kanpo estekak

* Malawiren fitxa Nazioarteko Batzorde Olinpikoaren orria ((Ingelesez)).
* Datuak: Q127166824
* Multimedia: Malawi at the 2024 Summer Olympics / Q127166824
# Loganiaceae

Loganiaceae Gentianales ordenako izen bereko landare loredunen familia da. 13 genero hartzen ditu ordena honek; landare apaingarriak dira batzuk, eta zenbait ADN mota ateratzen dira beste batzuetatik.

## Generoa

* Antonia Pohl
* Bonyunia M.R.Schomb. ex Progel
* Couthovia A.Gray = Neuburgia Blume
* Crateriphytum Scheff. ex Koord. = Neuburgia Blume
* Cynoctonum J.F.Gmel. = Mitreola L.
* Gardneria Wall.
* Geniostoma J.R.Forster & G.Forster
* Labordia Gaudich. = Geniostoma J. R. Forster & G. Forster
* Logania R. Brown
* Mitrasacme Labill.
* Mitreola L.
* Nautophylla Guillaumin = Logania R. Brown
* Neuburgia Blume
* Norrisia Gardner
* Pseudogardneria Racib. = Gardneria Wall.
* Pseudospigelia Klett
* Scyphostrychnos S.Moore = Strychnos L.
* Spigelia L.
* Strychnos L.
* Usteria Willd.

## Kanpo estekak

* Datuak: Q500842
* Multimedia: Loganiaceae / Q500842
* Espezieak: Loganiaceae
# Loganville (Georgia)

Loganville Georgiako estatuko hiri bat da. Atkinson konderrian kokatua dago. 2010ean 10.458 biztanle zituen, 19,01 kilometro koadrotan banatuta.

## Ikus, gainera

* Atkinson konderria

## Kanpo estekak

* Datuak: Q1590654
* Multimedia: Loganville, Georgia / Q1590654
# Logan udalerria, Pike konderria (Indiana)

Logan udalerria Ameriketako Estatu Batuetako Indiana estatuko udalerri bat da, Pike konderrian. Azken zentsuaren arabera 440 biztanle zituen, 24.31 milia karratu (63.0 km$^2$) eremuan.

## Ekonomia

2020ko zentsuaren arabera, Logan udalerriak 265 etxebizitza zeuden. Per capita diru-sarrerak 23.393 estatubatuar dolar ziren.

## Kanpo estekak

* Datuak: Q2887779
* Multimedia: Logan Township, Pike County, Indiana / Q2887779
# Logan udalerria, Winnebago konderria (Iowa)

Logan udalerria Ameriketako Estatu Batuetako Iowa estatuko udalerri bat da, Winnebago konderrian. Azken zentsuaren arabera 223 biztanle zituen.

## Ekonomia

2020ko zentsuaren arabera, Logan udalerriak 76 etxebizitza zeuden. Per capita diru-sarrerak 26.156 estatubatuar dolar ziren.

## Kanpo estekak

* Datuak: Q9041698
# Loganville (Pennsylvania)

Loganville Pennsylvaniako borough bat da. York konderrian kokatua dago. 2010ean 1.240 biztanle zituen, 2,57 kilometro koadrotan banatuta.

## Ikus, gainera

* York konderria

## Kanpo estekak

* Datuak: Q645265
* Multimedia: Loganville, Pennsylvania / Q645265
# Logan udalerria, Sioux konderria (Iowa)

Logan udalerria Ameriketako Estatu Batuetako Iowa estatuko udalerri bat da, Sioux konderrian. Azken zentsuaren arabera 742 biztanle zituen.

## Ekonomia

2020ko zentsuaren arabera, Logan udalerriak 273 etxebizitza zeuden. Per capita diru-sarrerak 24.619 estatubatuar dolar ziren.

## Kanpo estekak

* Datuak: Q9041686
# Loganton (Pennsylvania)

Loganton Pennsylvaniako borough bat da. Clinton konderrian kokatua dago. 2010ean 468 biztanle zituen, 2,73 kilometro koadrotan banatuta.

## Ikus, gainera

* Clinton konderria

## Kanpo estekak

* Datuak: Q1181251
* Multimedia: Loganton, Pennsylvania / Q1181251
# Logania

Logania Loganiaceae familiako landare-loredun generoa da. 58 espezie ditu. Australiako bertakoak dira, belarrak, zuhaixkak eta zuhaitz txikiak barne.

## Espezieak

* Logania albiflora
* Logania alpine
* Logania aungustifolia
* Logania archeri
* Logania amstrongii

## Erreferentziak

* ↑ https://ecuador.inaturalist.org/taxa/372709-Logania

## Kanpo estekak

* Datuak: Q1757681
* Multimedia: Logania / Q1757681
* Espezieak: Logania (Loganiaceae)
# Logansport (Louisiana)

Logansport Louisianaeko herri bat da. De Soto parrokian kokatua dago. 2010ean 1.555 biztanle zituen, 8,45 kilometro koadrotan banatuta.

## Ikus, gainera

* De Soto parrokia

## Kanpo estekak

* Datuak: Q1376843
* Multimedia: Logansport, Louisiana / Q1376843
# Logansport (Indiana)

Logansport Indianako hiri bat da. Cass konderrian kokatua dago. 2010ean 18.396 biztanle zituen, 22,66 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q1075847
* Multimedia: Logansport, Indiana / Q1075847
# Maria Josefa Portugalgoa

Maria Josefa Portugalgoa (jaiotza izenez, Maria José Joana Eulália Leopoldina Adelaide Isabel Carolina Micaela Rafaela Gabriela Francisca de Assis e de Paula Inês Sofia Joaquina Teresa Benedita Bernardina; 1857ko martxoaren 19a - 1943ko martxoaren 11) Portugalgo infanta bat izan zen. Leopoldo III.a Belgikakoaren amona izan zen.
Mikel I.a Portugalgoaren eta Adelaida Löwenstein-Wertheim-Rosenbergekoaren hirugarren alaba eta laugarren umea izan zen. Bere ahizpak Maria Ana Portugalgoa eta Maria Antonia Portugalgoa izan ziren. Bere anaia Mikel Braganzako duke izan zen.
1874ko apirilaren 29an Karlos Teodoro Bavarianekin ezkondu zen, Elisabet Bavariakoaren anaia txikia. Munichen bizi izan ziren bera hil zen arte, 85 urterekin. Bost seme-alaba izan zituzten, euren artean Elixabete Bavariakoa, Belgikako erregina.
* Datuak: Q242180
* Multimedia: Maria Josepha of Portugal / Q242180
# Maria Josefa Navascues

Maria Josefa Navascues Merino (Errenteria, Gipuzkoa, 1924ko otsailaren 1a – 2011ko urtarrilaren 13a) erraketista profesionala izan zen. Pepita izengoitiaz jokatu zuen, aurrelari postuan, Donostiako, Sabadellgo, Bartzelonako eta Tortosako frontoietan.

## Biografia

Maria Josefa, bere herrikide Agustina Otaola bezala, erraketista profesionala izan zen. 1943eko urtarrilaren 17an kantxaratu zen eta 1949ra arte jokatu zuen Donostiako Gross frontoian, Sabadellgo Salbadell frontoian, Tortosako Tortosan eta Bartzelonako Sol y Sombra eta Nuevo Mundo frontoietan..

## Aitzindariak

Emakume kirolari aitzindariak izan ziren erraketistak. Arrakastaz beteriko hiru edo lau hamarkada bizi izan zituzten. 1940ko eta 1950eko hamarkadak izan ziren erraketisten urrezko aroa. Bartzelonan eta Madrilen zazpina frontoi zeuden orduan. Erraketisten historia, orain arte nahiko isilik egon bada ere, esanguratsua izan zen oso. Hego Euskal Herriko 47 herritako 237 erraketista profesional daude zenbatuta. Zenbaki garrantzitsua da eta gainera, 1940. hamarkadako estatistiken arabera, emakume lizentzia gehiago zeuden gizonenak baino. Garaiko emakume aurreratuak izan ziren, familia eta herria utzi eta lanera alde egin zutenak. Beren ibilbidearen berri, aitzitik, inork gutxik izan du oraintsu arte. Azken urteotan aldiz, hainbat erakusketa eta omenaldi ari dira antolatzen erraketisten jaioterrietan.

## Erreferentziak

* ↑ «Maria Josefa Navascues Merino Pepita | Raketistak» datubasea.raketistak.com (Noiz kontsultatua: 2023-01-11).
* ↑ Vasco, Diario. (2018-03-15). «Proyección: "Raketistak lehen eta orain"» agenda.diariovasco.com (Noiz kontsultatua: 2023-01-11).

## Kanpo estekak

* Apostando por ellas. Historia de las raquetistas Bideoa
* Raquetistas lehen eta orain (Trailerra)
* Erraketistak emakume aitzindariak pilota munduan Bideoa
* Emakume erraketistak. Erakusketa Bideoa
* Aintzina lanbide. Emakume erraketistak Bideoa
* Azken erraketistak. Mende hasierako kirolari profesional Argia, 2017
* Datuak: Q116171044
# Maria Josefa Saavedra

María Josefa Saavedra Daza (La Paz, Bolivia, 1903ko martxoaren 19a – 2000?) kazetaria, abokatua eta gizarte-kudeatzailea izan zen. Emakume aitzindaria.

## Biografia

Abdon Saavedra eta Celia Dazaren alaba, Señoritas lizeoan ikasi zuen, 16 urterekin sartu zen Zuzenbide Eskolan. Aitzindaria, UMSAn Zuzenbidea ikasi zuen lehen emakumea izan zen, non abokatu lanean hasi zen 1925ean. Unibertsitateko irakasle lanetan ere jardun zuen.
Bere ibilbidean, 1920ko hamarkadan La República aldizkarian emakumei buruzko orrialde bat izan zuen, eta Revista de Bolivia zuzendu eta bertan idatzi ere egin zuen. Parte hartu zuen Abokatuen Federazio Nazionalaren sorreran (1945) eta CONIF Emakumezkoen Erakundeen Konfederazioan (1958). Gurutze Gorriko presidentea izan zen eta Chacoko Gerra gertatu zenean, Gurutze Gorriko borondatezko erizain gisa sartu zen, eta bertan lagundu zien biktimei eta zaurituei.
Justizia Gorte Goreneko Ministro izendatutako lehen emakumea izan zen (1974-1976).

## Lanak
### Argitalpenak

* Manual de Derecho Romano (1937)
* Régimen jurídico de la menor de edad en Bolivia (1950)
* El servicio social, nueva profesión de alto nivel y utilidad social (1952)
* Política de bienestar social (1982).

## Aitortzak

* Andeetako Kondorra domina eman zion Boliviako Estatuak.
* 1997an Martha Paredes Oviedok egilearen bizitzari eta obrari buruzko liburu oso bat argitaratu zuen.

## Erreferentziak

* ↑ Mamani, Elías Blanco.. «Maria Josefa Saavedra, mujer pionera de Bolivia» Diccionario Cultural Boliviano (Noiz kontsultatua: 2021-01-17).
* ↑ «Mujeres transgresoras, una fuerza en la historia de Bolivia» www.paginasiete.bo (Noiz kontsultatua: 2021-01-17).
* ↑ Historia del teatro experimental universitario. .

## Kanpo estekak

* Grandes personajes
* Datuak: Q104878689
# Maria Josefa Santxo

Maria Josefa Santxo de Guerra (Gasteiz, 1842ko irailaren 7a -Bilbo, 1912ko martxoaren 20a), eliz-izena Maria Josefa Jesusen Bihotzarena, arabar lekaimea izan zen, Jesusen Karitateko Zerbitzarien Erakundea ordenaren sortzailea. 2000 urtean kanonizatu zuen Eliza Katolikoak.

## Bizitza

7 urte zituela, aita hil zitzaion eta Madrilera bizitzera joan zen. 18 urterekin moja bihurtu eta Maria Zerbitzarien Erakundea ordenan sartu zen, Maria Josefa Mariaren Bihotzarena izena hartuz. 1871n, Bilbon, beste kideekin batera Jesusen Karitateko Zerbitzarien Erakundea sortu zuen eta hurrengo 41 urteetan ordenako burua izan zen. Gaixoei laguntza ematea, bai etxean, bai ospitaletan, eta agureei, umeei eta babesgabeei babes ematea ziren ordenaren helburuak. Ordena hazi zen eta Maria Josefa hil zenerako, 1912an, 43 etxe eta mila moja zituen. Gaur egun 16 herrialdeetara hedatuta dago eta 100 etxe ditu.
Kanonizazio prozesua 1951an hasi zen: 1992an dohatsu bihurtu zen eta 2000an Joan Paulo II.ak santu izendatu zuen. Bilboko San Inazio auzoko enparantza bat, Gasteizko kale bat ('Jesus Zerbitzarien Fundatzailea kalea') eta Errementari kaleko museo txikia haren omenezkoak dira.

## Kanpo estekak

* (Gaztelaniaz) Jesus Zerbitzarien Erakundea
* Datuak: Q1896004
* Multimedia: María Josefa Sancho / Q1896004
# Longa noite de pedra

Longa noite de pedra (euskaraz Harrizko gau luzea) 1962an Celso Emilio Ferreiro galiziar idazleak argitaratutako poesia idazlan bat da. Idazle honen lanik garrantzitsuena da, bai eta Espainiako Gerra Zibila ondorengo galiziar olerkigintzako lanik nabarmenetakoa ere.
Liburu hau garai hartan ohikoa zen poesia sozialiaren adibidea da, bertan langile klasearen miseria, emigrazioa, zapalkuntza politikoa, askatasun griña eta bakezaletasunaren gaiak hizkera garbi eta zuzen baten bidez jorratzen direlarik, irudi eta ikurrez aberatsa da eta ordurarteko hizkera poetikoaren errekurtsoak apurtu egiten ditu.

## Kanpo estekak

* Longa noite de pedra idazlana irakurgai (Galizieraz)
* Datuak: Q3312330
# Long aintzira

Long aintzira, ingelesez eta eskozieraz Loch Long, Eskoziako Argyll eta Bute lurraldean dagoen itsas aintzira bat da, Firth of Clyde fiordoan. 32 kilometro luze eta 1,6 - 3,2 kilometro arteko zabalera du.
* Datuak: Q1867273
* Multimedia: Loch Long, Argyll and Bute / Q1867273
# Long konderria (Georgia)

Long konderria (ingelesez: Long County) Georgiako konderri bat da, Ameriketako Estatu Batuetan. Hiriburua Ludowici da. 2010eko zentsuaren arabera 14.464 biztanle zituen, Long kilometro koadroko azaleran.

## Geografia

Long konderriak 1.045,87 kilometro koadro ditu. Horietatik 9,12 ura dira. Beste 1.036,76 lurra dira. Biztanleria dentsitatea 0,07 da.

## Demografia

2010eko zentsoan bizi ziren 14.464 pertsonetatik 10.269 txuriak edo hispanoak dira. Horietatik hispano edo latino kategorian 1.778 dira. 3.541 beltzak edo afroamerikarrak. 76 amerikar natiboak ziren eta 51 Hawaii edo Pazifikoko irletako natiboak. 110 asiarrak ziren. Bestelako arraza bat kategorian 32 biztanle daude. Bukatzeko euren burua arraza bat baino gehiagotan 385 pertsonek kokatzen zuten.

### Biztanleria piramidea
## Kanpo estekak

* Datuak: Q493033
* Multimedia: Long County, Georgia / Q493033
# Longa

Longa karratu edo labur baten iraupen bikoitza duen musika irudi bat da.
Erdi Aroko musikan notarik luzeena zen.
Kantu gregoriarrean erabiltzen zen. Gaur egun ez da ikur propio batekin erabiltzen.
Longa lau biribilen baliokidea da.
Honen bikoitza irauten zuena maxima zen.

## Kanpo estekak

* Datuak: Q550098
* Multimedia: Longa (music) / Q550098
# Longain

    «kapote» orriak hona dakar. toreatzeko ekipamenduari buruzko artikulua hau da: «kapote (tauromakia)»
Longaina edo kapotea gainjantzi mahukaduna da, epaileek erabiltzen dutena bezalakoa. Ohitura da nolabaiteko sendotasuna duen barne-estalki bat eranstea. Eskuarki, mahukak ditu eta kapak baino lasaiera txikiagoa du. Badira, ordea, mahuken ordez alboetako irekidura hutsak jartzen dituztenak, besoak lasai ateratzeko.
Herrialde askotan, belaun azpitik iristen diren berokiak eta longainak mendeetan zehar erabili izan dira, askotan erabilera formaletarako, estatus soziala ezarriz edo uniforme profesional edo militar baten zati gisa. XVII. mendean, longaina asko estilizatu zen eta klase desberdinetarako erabilgarri egon zen.

## Erreferentziak

* ↑ Elhuyar Hiztegia
* ↑ Lur entziklopedietatik hartua.

## Ikus, gainera

* Xenila

## Kanpo-estekak

* Datuak: Q337481
* Multimedia: Coats / Q337481
# Long uhartea (Bermuda)

Long uhartea, Itsasoaz haraindiko britainiar lurralde den Bermudako uharte bat da, Ozeano Atlantikoan.
# Longano

Longano Italiako udalerri bat da. Iserniako probintzian kokatuta dago, Molise eskualdean. 634 biztanle ditu, 27,38 kilometro koadroko azaleran banatuta.

## Mugakideak

Longanok honako udalerri hauekin egiten du muga:
Gallo Matese Monteroduni Pettoranello del Molise Roccamandolfi Castelpizzuto Isernia Sant'Agapito

## Kanpo estekak

* Datuak: Q279222
* Multimedia: Longano / Q279222
# Longare

Longare Italiako udalerri bat da. Vicenzako probintzian kokatuta dago, Veneto eskualdean. 5.499 biztanle ditu, 22,77 kilometro koadroko azaleran banatuta.

## Mugakideak

Longarek honako udalerri hauekin egiten du muga:
Castegnero Grumolo delle Abbadesse Montegalda Torri di Quartesolo Arcugnano Montegaldella Vicenza

## Kanpo estekak

* Datuak: Q47308
* Multimedia: Longare / Q47308
# Luis García Gómez

    Artikulu hau bizkaitar aktoreari buruzkoa da; beste esanahietarako, ikus «Luis García».
Luis García Gómez (Bilbo, 1943 - ) bizkaitar aktorea da.

## Biografia

1962an Hispaniar Kulturako Euskal Institutuko antzerki taldean sartu zen. Akelarre (1966) eta Picaresca antzerki taldeen sortzaileetako bat izan zen. Antzerki eta telebista alorretan bereziki aritu arren, zinemako hainbat proiektu zinematografikotan ere hartu du parte.

## Filmografia hautatua

* La herencia Valdemar (2010)
* Abre los ojos (1997)
* Libertarias (1996)
* Felicidades, Tovarich (1995)
* A los cuatro vientos (1987)
* Ehun metro (1985)
* Bizkaiko Golkoa (1985)

## Erreferentziak

* ↑ Euskadiko Filmategia. García Gómez, Luis. .
* Datuak: Q21964229
# Luis García

Luis García edo Luis Garcia izan daiteke:
* Luis García Berlanga (1921–2010), espainiar zinema zuzendaria
* Luis García Conde (1979), espainiar futbol atezaina
* Luis García Fernández (1981), espainiar futbolaria
* Luis García Gómez (1943), bizkaitar aktorea
* Luis García Meza (1932), Boliviako presidente ohia
* Luis García Montero (1958), andaluziar idazlea
* Luis García Sanz (1978), espainiar futbolaria
# Luis García-Ochoa

Luis García-Ochoa Ibáñez (Donostia, 1920ko martxoaren 18a - Madril, 2019ko otsailaren 20a) euskal herritar margolari eta grabatzailea izan zen.
Zortzi urte zituela, Madrilera joan zen, non ikasi eta bertoko Vallecasko Eskola sortu zuen. Madrilgo San Fernando Arte Ederretan, Parisen eta Italian egin zituen Margolaritza ikasketak. Akuarelan eta olio-pinturan nabarmendu zen batez ere.
Obra nagusiak: Figuras, La pareja, Bodegón, Puerto, Impresión, Ciudad, Medina de las Torres, Jardín botánico, Calles y jardines, Tejados eta Sierra de Guadarrama. Haren lanak hainbat museotan daude, tartean Bilboko Arte Eder Museoan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Abizena García-Ochoa idaztea, euskal herritar horren aukera pertsonala da. Izan ere, Euskaltzaindiak, euskara baturako, Gartzia-Otxoa onartu ditu deitura horren grafiatzat. Ikus Euskal Onomastikaren Datutegia.
* ↑ Auñamendi Eusko Entziklopedia. Luis García-ochoa Ibáñez. .

## Kanpo estekak

* Datuak: Q3754447
# Luis Gatica (aktorea)

Luis Antonio Gatica Mercado (Mexiko Hiria, Mexiko, 1961eko otsailaren 25a) mexikar aktorea da, Lucho Gatica txiletar abeslariaren eta Mapita Cortés aktore puertorrikarraren semea. Alfredo Gatica aktore lankidearen osaba da.

## Biografia

1961eko otsailaren 25ean jaio zen Mexiko Hirian, Mexikon, Lucho Gatica txiletar abeslariaren eta Puerto Ricoko Mapita Cortés aktorearen semea.
1983an, Televisako Prestakuntza Zentroan sartu zen, 2.500 pertsona baino gehiagorekin entzunaldi bat egin ondoren eta irakasle aipagarrienetako batzuk izan ondoren, hala nola Héctor Mendoza, Sergio Jiménez, Joseph Olehowski, Martha Zabaleta eta Humberto Treviño, besteak beste. Beraz, gaur egun aktore polifazetikoa da, telebistan, zineman, antzerkian eta musikan sartu dena.
1983an, Valentín Pimstein ekoizleak zuzendutako La Fiera telenobelarekin lortu zuen bere lehen aktore lana , eta antzerkian Blue Birds antzezlanarekin izan zituen hastapenak 1985ean.
Telenobeletan parte hartu du, besteak beste, La Fiera, Marimar, La Torch On, La Lie, Sin Sin Conceived eta Niña Amada Mía, batzuk aipatzearren.
Arlo zinematografikoan, besteak beste, El Salvador (1984), Comando suicida eta Cuenta saldada (2000) lanetan aritu da.
2002an Big Brother VIP etxeko maizterretako bat izan zen.
2004an, bere ibilbideko paper garrantzitsuenetako bat egin zuen, Rubí telenobelan 'Cayetano'ri bizia emanez.
2005 eta 2007 artean El numero de la muerte, Testigo protegido, Perros de la noche, Amor Xtremo eta Gangs de la mafia bezalako filmak egin zituen.
2005ean Vecinos komedia programako aktore taldean parte hartzera gonbidatzen dute.
2006an, Código postal gazte-telenobelan aktore taldean sartu zen.
2007an Objetos perdidos umorezko programan eta El Pantera telesailean jardun zuen.
2008an La rosa de Guadalupeko atal batean parte hartu zuen.
2008an ere, zinemagintzara itzuli zen, eta bere ibilbideari lau film gehitu zizkion: La suburban de las monjas, Spam, Mexican bloodbath eta Un día en el banco.

## Kanpo estekak

* Datuak: Q6316177